Klimarådets uafhængige eksperter har undersøgt, hvor meget CO2 rene elbiler, plug-in hybridbiler, benzin- og dieselbiler udleder i løbet af hele deres levetid: fra produktion af bilen og batteriet, til opladning og kørsel, og til skrotning. Klimarådet konkluderer samlet set, at en elbil i Danmark kun udleder halvt så meget CO2, som de mest effektive dieselbiler i løbet af sin levetid. Du kan læse hele analysen fra Klimarådet her.